Риддердегі ЖЭО-нан өрт шықты
"Риддердегі ЖЭО-нан өрт шықты" | "https://abai.kz/post/163907"
TITLE: Риддердегі ЖЭО-нан өрт шықты
URL: https://abai.kz/post/163907
META: "Риддердегі ЖЭО-нан өрт шықты" | "https://abai.kz/post/163907"
DATE: 19.01.2023
AUTHOR(s): Abai.kz
TOTAL WORDS: 97
TEXT: Шығыс Қазақстан облысы Риддер қаласындағы жылу электр орталығынан өрт шықты. Әлеуметтік желіде Риддер қаласындағы жылу электр орталығы өртеніп жатқандығы туралы видео тарады. ШҚО әкімдігінің мәліметінше, қазіргі уақытта Риддер қаласында жылу электр орталығындағы өрт өшірілді. «19 қаңтарда сағат 06:54-те «Риддер ЖЭО» АҚ отынмен қамтамасыз ету цехында өрт шыққан. Дәл осы сәтте тілсіз жау ауыздықталды. Өрттен зардап шеккен ешкім жоқ. Жанармаймен қамтамасыз етуді қалпына келтіру жұмыстары басталды», - делінген ақпаратта. Еске сала кетейік, өткен жылдың соңында Риддердегі жылу қазандығынан ақау шығып, қалада төтенше жағдай жарияланды. Сондай-ақ биылғы 4 қаңтарда Риддер жылу электр орталығындағы стансада тағы да апат болды. Abai.kz
